paragraph_text: mini|Prva stranica komedije "San ljetne noći" San ljetne noći (engl. A Midsummer Night's Dream), na hrvatski se prevodi i kao San Ivanjske noći, jedna od najpoznatijih komedija engleskog pisca Williama Shakespearea, napisana vjerojatno oko 1595. – 96., a tiskana 1600.[https://www.britannica.com/topic/A-Midsummer-Nights-Dream-play-by-Shakespeare David Bevington, A Midsummer Night's Dream, Encyclopædia Britannica, 4. siječnja 2018.] (pristupljeno 13. siječnja 2018.) Donosi komične avanture četvero mladih ljubavnika koji u mračnoj šumi u okolici Atene padaju pod utjecaj čarolija nadnaravnih bića. Radnja se odvija tijekom jedne (Ivanjske) noći, odnosno na ljetni solsticij 21. lipnja, kada je dan najduži, a noć najkraća u godini, te Zemlju po starim predajama posjećuju vile i vilenjaci. Komedija je uživala veliku popularnost u Engleskoj za Shakespeareova života, pa i kod same kraljice Elizabete I.